Najnovšiu Škodu Octavia RS 245 ľahko spoznáte podľa celého radu vizuálnych autodoplnkov v lesklom čiernom prevedení. Tie budú samozrejme vhodné kontrastovať najmä s bielym alebo červeným lakom karosérie, no hlavne aj s typickou zelenou metalízou. Tvarovými úpravami prešiel predný nárazník, nechýba ani nová výplň masky chladiča a ďalšie doplnky s dynamickým vzhľadom. Štandardnou výbavou Octavie RS 245 sú Full-LED predné svetlomety s adaptívnou funkciou AFS. V zadnej časti samozrejme nechýba štýlový spojler, v prípade kombi je ním zakončená strecha.
Škoda Octavia RS 245 sa stala najvýkonnejšou sériovo vyrábanou Octaviou
Najväčším esom Škody Octavia RS 245 je práve pohonná jednotka. Prepĺňaný benzínový dvojliter prešiel viacerými úpravami vďaka ktorým sa jeho výkon podarilo naladiť na 245 koní. V porovnaní s modelom RS 230 hovoríme teda o náraste výkonu o 15 koní. Maximálna rýchlosť novinky je obmedzená na 250 km/h, nesklame ani zrýchlením, šprint z 0 na 100 km/h zvládne verzia liftback za 6,6 sekúnd, pri verzii kombi je potrebné počítať s časom 6,7 sekundy. Motoru sekunduje aj 7-stupňový DSG automat.
Škoda Octavia RS 245 zaujme aj naladením podvozka. Ten sľubuje presnejšie reakcie a väčšiu stabilitu. Šoférsku eufóriu má vo vás zvýrazniť aj elektrohydraulická uzávierka predného diferenciálu VAQ. Oproti predchodcovi je Octavia RS 245 položená nižšie o 14 mm, rozšírený bol aj zadný rozchod a to presne o 38 mm. Novinka je štandardne dodávaná s 19-palcovými diskami s lesklom čiernom prevedení, ktoré perfektne ladia s ostatnými prvkami karosérie.
V interiéri nechýbajú športové sedadlá so zvýrazneným bočným vedením a moderný infotainment systém s 9,2-palcovým farebným displejom. Vnútorná výbava Škody Octavia RS 245 poteší všetkých priaznivcov moderných technológií. Nový multimediálny systém umožňuje vytvoriť Wifi hotspot vďaka LTE modulu, ktorý vám a vašej posádke umožní byť neustále online.
Škoda ani v prípade najvýkonnejšej Octavie nezabudla na svoje Simply Clever riešenia. Novinka ponúka praktické držiaky PET fliaš v stredovom tuneli, vyhrievaný volant, dvojicu USB konektorov pri zadných sedadlách. V prípade variantu kombi nechýba v kufri vyberateľné LED svetlo. Nová Škoda Octavia RS 245 už čoskoro zamieri k svojim prvým zákazníkom. Automobilka očakáva, že najviac záujemcov si športovo strihnutá Octavia nájde práve vo Veľkej Británii.
SKODA OCTAVIA RS 245:
Tvoje hodnotenie pre novú Škoda Octavia RS 245 ? Nech sa páči, hlasuj:
Volaj, píš alebo skypuj.
chcete sa s inými podeliť o skúsenosti,
názory alebo ste niečomu nerozumeli?
technický výraz, ktorému nerozumiete
alebo si ním jednoducho nie ste istý?
Váš tím TUNING.sk
email@example.com
zdroj: archív CT
Text: Matej Klamo
Obrázky: Slavomír Majerník
Finálna úprava a kontrola: Slavomír Majerník